ᱦᱳ ᱪᱤ ᱢᱤᱱ ᱥᱤᱴᱤ

ᱦᱳ ᱪᱤ ᱢᱩᱱ ᱥᱤᱴᱤ (ᱵᱷᱤᱭᱮᱛᱱᱟᱢᱤ ᱺ Thành phố Hồ Chí Minh) ᱡᱟᱦᱟ ᱫᱚ ᱥᱟᱭᱜᱚᱱ (ᱵᱷᱤᱭᱮᱛᱱᱟᱢᱤ ᱺ Sài Gòn) ᱧᱩᱛᱩᱢ ᱛᱮ ᱦᱚ ᱵᱟᱲᱟᱭᱚᱜ-ᱟ ᱱᱚᱣᱟ ᱫᱚ ᱵᱷᱤᱭᱮᱛᱱᱟᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ᱾ ᱚᱱᱟ ᱥᱟᱶ ᱦᱚᱲ ᱮᱞ ᱞᱮᱠᱟᱛᱮ ᱦᱚ ᱵᱷᱤᱭᱮᱛᱱᱟᱢ ᱨᱮᱱᱟᱜ ᱢᱟᱨᱟᱝ ᱱᱟᱜᱟᱨ ᱠᱟᱱᱟ, ᱒᱐᱑᱙ ᱥᱮᱨᱢᱟ ᱦᱤᱥᱟᱹᱵᱽ ᱛᱮ ᱥᱟᱱᱟᱢ ᱨᱮ ᱗᱑,᱒᱓,᱓᱔᱐ ᱜᱟᱱ (᱑.᱓ ᱠᱳᱴᱤ ᱢᱮᱴᱨᱚᱯᱚᱞᱤᱴᱚᱱ ᱚᱱᱪᱚᱞ ᱨᱮ) ᱦᱚᱲ ᱢᱮᱱᱟᱜ ᱠᱚᱣᱟ᱾ ᱵᱷᱤᱭᱮᱛᱱᱟᱢ ᱨᱮᱱᱟᱜ ᱠᱚᱧᱮ ᱥᱮᱫ ᱨᱮ ᱢᱮᱱᱟᱜ ᱱᱚᱣᱟ ᱱᱟᱜᱟᱨ ᱥᱟᱭᱜᱚᱱ ᱜᱟᱰᱟ ᱟᱰᱮᱯᱟᱥᱮ ᱞᱮᱠᱷᱟᱜᱩᱴ ᱮᱨᱤᱭᱟ ᱒᱐᱖᱑ ᱠᱤᱞᱳᱢᱤᱴᱟᱨ (᱗᱙᱖ sq ᱢᱟᱭᱤᱞ) ᱛᱮ ᱯᱟᱥᱱᱟᱣ ᱟᱠᱟᱱᱟ᱾ ᱑᱙᱕᱕ ᱠᱷᱚᱱ ᱑᱙᱗᱕ ᱥᱮᱨᱢᱟ ᱦᱟᱹᱵᱤᱫ ᱥᱟᱭᱜᱚᱱ ᱠᱚᱧᱮ ᱵᱷᱤᱭᱮᱛᱱᱟᱢ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ᱾ ᱱᱮᱛᱟᱨ ᱫᱤᱱ ᱱᱟᱜᱟᱨ ᱨᱮᱱᱟᱜ ᱛᱟᱞᱢᱟ ᱵᱮᱯᱟᱨ ᱦᱚᱱᱚᱛ ᱥᱟᱭᱜᱚᱱ ᱟᱨ ᱜᱚᱴᱟ ᱱᱟᱜᱟᱨ ᱫᱚ ᱦᱳ ᱪᱤ ᱢᱤᱱ ᱥᱤᱴᱤ ᱠᱚ ᱢᱮᱛᱟᱜ ᱠᱟᱱᱟ᱾
ᱧᱩᱛᱩᱢ
ᱦᱳ ᱪᱤ ᱢᱤᱱ ᱥᱤᱴᱤ ᱱᱟᱜᱟᱢ ᱨᱮ ᱟᱭᱢᱟ ᱧᱩᱛᱩᱢ ᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ᱾ ᱱᱚᱣᱟ ᱫᱚ ᱱᱚᱸᱵᱮ ᱟᱭᱢᱟ ᱡᱟᱹᱛᱤ, ᱞᱟᱠᱪᱟᱨ  ᱟᱨ ᱨᱟᱡᱽᱟᱹᱨᱤ ᱨᱮᱱᱟᱜ ᱚᱠᱛᱚᱭ ᱩᱫᱩᱜᱟ᱾ ᱠᱷᱚᱢᱮᱨ ᱨᱟᱡᱽ ᱟᱠᱛᱚ ᱨᱮ ᱱᱚᱣᱟ ᱫᱚ ᱵᱮᱯᱟᱨ ᱵᱚᱱᱫᱚᱨ (port) ᱱᱟᱜᱟᱨ ᱛᱟᱦᱮ ᱠᱟᱱᱟ ᱡᱟᱦᱟ ᱫᱚ ᱯᱨᱤᱭᱮ ᱱᱚᱠᱚᱨ (ᱠᱷᱟᱢᱮᱨ ᱺ ព្រៃនគរ) ᱧᱩᱛᱩᱢ ᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ᱾ ᱱᱮᱛᱟᱨ ᱫᱤᱱ ᱦᱚ ᱠᱚᱢᱵᱚᱰᱤᱭᱟᱱ ᱦᱚᱲ ᱴᱷᱮᱱ ᱱᱚᱣᱟ ᱱᱟᱜᱟᱨ ᱯᱨᱤᱭᱮ ᱱᱚᱠᱚᱨ ᱧᱩᱛᱩᱢ ᱛᱮᱜᱮ ᱩᱯᱨᱩᱢᱚᱜ-ᱟ᱾ ᱵᱷᱤᱭᱮᱛᱱᱟᱢ ᱥᱟᱥᱚᱱ ᱚᱠᱛᱚ ᱨᱮ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱡ ᱜᱤᱭᱟ ᱫᱤᱱ (嘉定) ᱫᱚᱦᱚ ᱦᱩᱭ ᱞᱮᱱᱟ᱾ ᱑᱘᱖᱐ ᱥᱮᱨᱢᱟ ᱯᱷᱨᱮᱸᱪ ᱦᱤᱡᱩᱜ ᱞᱟᱦᱟ ᱦᱟᱹᱵᱤᱫ ᱱᱚᱣᱟ ᱧᱩᱛᱩᱢ ᱜᱮ ᱛᱟᱦᱮᱱ ᱠᱟᱱᱟ᱾ ᱯᱷᱨᱮᱸᱪ ᱦᱮᱡ ᱛᱟᱭᱚᱢ ᱱᱚᱣᱟ ᱫᱚ ᱥᱟᱭᱜᱚᱱ ᱦᱩᱭ ᱮᱱᱟ᱾

ᱱᱮᱛᱟᱨᱟᱜ ᱦᱳ ᱪᱤ ᱢᱤᱱ ᱥᱤᱴᱤ ᱧᱩᱛᱩᱢ ᱫᱚ ᱑᱙᱗᱕ ᱥᱮᱨᱢᱟ ᱵᱷᱤᱭᱮᱛᱱᱟᱢ ᱞᱟᱹᱲᱦᱟᱭ ᱛᱟᱭᱚᱢ ᱦᱳ ᱪᱤ ᱢᱤᱱ ᱟᱜ ᱢᱟᱹᱱ ᱛᱮ ᱫᱚᱦᱚ ᱦᱩᱭ ᱟᱠᱟᱱᱟ᱾ ᱢᱮᱱᱠᱷᱟᱱ ᱱᱮᱛᱟᱨ ᱦᱚ ᱟᱭᱢᱟ ᱵᱷᱤᱭᱮᱛᱱᱟᱢᱤ ᱦᱚᱲ ᱱᱚᱣᱟ ᱱᱟᱜᱟᱨ ᱱᱟᱭᱜᱚᱱ ᱠᱚ ᱢᱮᱛᱟᱜ-ᱟ᱾

ᱱᱟᱜᱟᱢ

ᱚᱛᱱᱚᱜ
ᱦᱳ ᱪᱤ ᱢᱤᱱ ᱥᱤᱴᱤ ᱵᱷᱤᱭᱮᱛᱱᱟᱢ ᱨᱮᱱᱟᱜ ᱥᱟᱢᱟᱝ-ᱠᱚᱧᱮ ᱴᱚᱴᱷᱟ ᱨᱮ ᱢᱮᱱᱟᱜ-ᱟ᱾ ᱡᱟᱦᱟ ᱫᱚ ᱫᱤᱥᱚᱢ ᱨᱟᱡᱽᱜᱟᱲ ᱦᱟᱱᱚᱭ ᱠᱷᱚᱱ ᱑᱗᱖᱐ ᱠᱤᱞᱳᱢᱤᱴᱟᱨ ᱠᱚᱧᱮ ᱥᱮᱫ ᱢᱮᱱᱟᱜ-ᱟ ᱟᱨ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑᱙ ᱢᱤᱴᱟᱨ (᱖᱒ ᱯᱷᱩᱴ) ᱪᱮᱛᱟᱱ ᱜᱮᱭᱟ᱾ ᱱᱚᱣᱟ ᱨᱮᱱᱟᱜ ᱞᱮᱠᱷᱟᱜᱩᱴ ᱮᱨᱤᱭᱟ ᱦᱩᱭᱩᱜ ᱠᱟᱱᱟ ᱒᱐᱙᱕ ᱠᱤᱞᱳᱢᱤᱴᱟᱨ (᱘᱐᱙ sq ᱢᱤᱴᱟᱨ)᱾ 

ᱦᱚᱭ ᱦᱤᱥᱤᱫ

ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱦᱳ ᱪᱤ ᱢᱤᱱ ᱥᱤᱴᱤ ᱵᱷᱤᱭᱮᱛᱱᱟᱢ ᱨᱮᱱᱟᱜ ᱢᱤᱭᱩᱱᱤᱥᱤᱯᱟᱞᱤᱴᱤ ᱱᱟᱜᱟᱨ ᱟᱨ ᱢᱤᱫ ᱯᱨᱚᱫᱮᱥ ᱦᱚ ᱠᱟᱱᱟ᱾ ᱱᱚᱣᱟ ᱫᱚ ᱒᱔ ᱜᱚᱴᱟᱱ ᱦᱚᱱᱚᱛ ᱨᱮ ᱦᱟᱹᱴᱤᱝ ᱢᱮᱱᱟᱜ-ᱟ (᱒᱐᱐᱓ ᱥᱮᱨᱢᱟ ᱦᱤᱥᱟᱹᱵᱽ ᱞᱮᱠᱟᱛᱮ)᱾

ᱰᱮᱢᱚᱜᱽᱨᱟᱯᱷᱤ
ᱠᱟᱹᱣᱰᱤᱟᱹᱨᱤ
ᱦᱮᱡᱽᱥᱮᱱ
ᱞᱟᱠᱪᱟᱨ
ᱥᱮᱪᱮᱫ
ᱧᱮᱞ ᱡᱚᱝ ᱡᱟᱜᱟ
ᱟᱨᱦᱚ ᱧᱮᱞ ᱢᱮ
ᱵᱟᱨᱦᱮ ᱡᱚᱱᱚᱲ

Official website (in Vietnamese and English)
Ho Chi Minh City People's Council

ᱥᱟᱹᱠᱷᱭᱟᱹᱛ